অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
ত্রেভিলিও
১০০০ খ্রিস্টাব্দের দিকে ওরিয়ান জনগণের আগমণে ত্রেভিলিওতে জনসংখ্যা বৃদ্ধি পায়। ওরিয়ান ব্রেশিয়ার কাছে একটি ছোট শহর, সাম্রাজ্যের মুকুট নিয়ে রদুইনো দি'ভ্রেয়া এবং হেনরি II এর মধ্যে যুদ্ধে সময় ধ্বংস হয়ে যায়। নতুন আগত ওরিয়ান জনগণরা শহরের দক্ষিণ পূর্বে বসতি স্থাপন করে এবং শহরের দেওয়ালে চতুর্থ একটি দরজা তৈরি হয় যার নাম দেওয়া হয় ওরিয়ানের দিক।